Document ID: 32007R1065

KOMISSION ASETUS (EY) N:o 1065/2007,
annettu 17 päivänä syyskuuta 2007,
asetuksen (EY) N:o 493/2006 muuttamisesta sokerialan yhteisen markkinajärjestelyn uudistukseen liittyvien siirtymätoimenpiteiden osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sokerialan yhteisestä markkinajärjestelystä 20 päivänä helmikuuta 2006 annetun neuvoston asetuksen (EY) N:o 318/2006 (1) ja erityisesti sen 44 artiklan,
sekä katsoo seuraavaa:
(1)
Sokerialan yhteisen markkinajärjestelyn uudistukseen liittyvistä siirtymätoimenpiteistä ja asetusten (EY) N:o 1265/2001 ja (EY) N:o 314/2002 muuttamisesta 27 päivänä maaliskuuta 2006 annetun komission asetuksen (EY) N:o 493/2006 (2) 3 artiklassa säädetään ennakoivasta markkinoiltapoistosta. Näin kunkin yrityksen tietyn enimmäismäärän ylittävää kiintiötuotantoa pidetään asetuksen (EY) N:o 318/2006 19 artiklan mukaisesti markkinoilta poistettuna tai yrityksen ennen 31 päivää tammikuuta 2007 esittämästä pyynnöstä mainitun asetuksen 12 artiklassa tarkoitettuna kiintiön ulkopuolisena tuotantona.
(2)
Toisin kuin sokerin tuottajat, isoglukoosin tuottajat eivät pystyneet esittämään tällaista pyyntöä 31 päivään tammikuuta 2007 mennessä, koska kyseinen tuotanto jatkuu koko vuoden ajan. Tasapuolisuuden vuoksi edellä mainittua määräaikaa olisi isoglukoosin tuottajien osalta jatkettava markkinointivuoden 2006/2007 loppuun, jotta nämä voisivat tehdä päätöksensä ja esittää pyyntönsä tosiasiallisen tilanteen perusteella.
(3)
Sen vuoksi on tarpeen muuttaa asetusta (EY) N:o 493/2006.
(4)
Tässä asetuksessa säädetyt toimenpiteet ovat sokerin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 493/2006 3 artiklan 1 kohta seuraavasti:
”1. Jokaisen yrityksen sitä osuutta markkinointivuoden 2006/2007 sokerin, isoglukoosin tai inuliinisiirapin tuotannosta, joka tuotetaan asetuksen (EY) N:o 318/2006 liitteessä IV tarkoitetuissa kiintiöissä ja joka ylittää tämän artiklan 2 kohdan mukaisesti vahvistetun enimmäismäärän, pidetään markkinoilta poistettuna mainitun asetuksen 19 artiklan mukaisesti tai, asianomaisen yrityksen sokerin osalta ennen 31 päivää tammikuuta 2007 ja isoglukoosin osalta ennen 30 päivää syyskuuta 2007 tekemästä pyynnöstä, kokonaan tai osittain mainitun asetuksen 12 artiklan mukaisena kiintiön ulkopuolisena tuotantona.”
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä syyskuuta 2007.

Labels: 7
17
6